24/03/2014 | Administración LocalMunicipal
Carballo
Bases específicas e convocatoria para cubrir en propiedade once (11) prazas de oficial de obras incluídas na OEP para o ano 2013, promoción interna (SFP 02/2014)

Por acordo da Xunta de Goberno Local de data 24 de febreiro de 2014 aprobouse o seguinte: Por Resolución da Alcaldía núm.2189 de 25/09/2013 aprobouse a Oferta de emprego público (OEP) do Concello de Carballo para 2013 (BOP núm.190 de 04/10/2013 e DOG núm.202 de 22/10/2013) e nesta inclúense 11 prazas de oficial de obras para cubrir por promoción interna. Á vista do anterior e en uso das competencias atribuídas legalmente polo artigo 21.1. g) da Lei de bases de réxime local e da proposta 2/2014 SFP, do concelleiro de Xestión Municipal, Promoción Económica e Normalización Lingüística, do 10/02/2014, a Xunta de Goberno Local, por unanimidade dos seus membros (7), ACORDA: Primeiro.- Aprobar as bases específicas e convocatoria para cubrir en propiedade once (11) prazas de oficial de obras, Escala de Administración Especial, Subescala: Servicios Especiais, Clase: Persoal de Oficios, incluídas na Oferta de Emprego Público do Concello de Carballo para 2013 mediante o proceso selectivo se determina: O texto das Bases é o transcrito como Anexo o final do presente acordo. Segundo.- Convocar o procedemento de selección da praza mencionada mediante a publicación das Bases específicas no Boletín Oficial da Provincia da Coruña (art.6.1 RD 896/1991, de 7 de xuño), Diario Oficial de Galicia (art 33 do Texto Refundido da Lei da función pública de Galicia) e o anuncio da convocatoria no Boletín Oficial do Estado (nos termos establecidos no art.6.2 do RD 896/1991, de 7 de xuño). O prazo de presentación de instancias será de 20 días naturais, contados a partir do seguinte ao da publicación do anuncio da convocatoria no Boletín Oficial do Estado. A presente Convocatoria específica constitúe un desenvolvemento da oferta de emprego público do Concello de Carballo para 2013 (BOP núm.190 de 04/10/2013 e DOG núm.202 de 22/10/2013), e réxese polas Bases xerais segunda a décimo sexta para a provisión en propiedade das prazas vacantes de funcionarios/as de carreira e persoal laboral incluídas na Oferta de emprego público do Concello de Carballo para 2010 e aprobadas pola Xunta de Goberno Local do 07/12/2010 e 20/12/2010 (BOP núm.3 de 05/01/2011, páxinas 131 e seguintes.) e polas seguintes bases específicas: 1.1.- Número de prazas que se convocan. Once (11), que corresponden á OEP 2013.1.2.-Clasificación da praza. Escala de Administración Especial, Subescala: Servicios Especiais, Clase: Persoal de Oficios, pertencentes ao subgrupo “C2”, consonte ao establecido na Disposición Transitoria terceira da Lei 7/2007, do 12 de abril, do Estatuto Básico do Empregado Público.1.3.- Procedemento de selección. Concurso – Oposición. Promoción interna.1.4.- Dotación económica. As retribucións correspondentes ao grupo C2, nivel 14, e demais retribucións complementarias segundo acordos adoptados pola Corporación ao respecto, e concretados na relación orzamentaria e relación de postos de traballo. Ademais dos previstos na base terceira das Bases Xerais para a provisión en propiedade das prazas vacantes de funcionarios/as de carreira e persoal laboral incluídas na Oferta de emprego público do Concello de Carballo para 2010, as/os aspirantes deben reunir os seguintes requisitos: 1. Estar en posesión do título de Graduado en educación secundaria obligatoria (ESO), Graduado Escolar ou equivalente, ou en condicións de obtelo na data en que termine o prazo de presentación de solicitudes, ou outros superiores.2. Ter a nacionalidade española ou ser nacional dun Estado membro da Unión Europea ou doutros Estados aos que, en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores. Asi mesmo, poderán participar, calquera que sexa a súa nacionalidade, o cónxuxe dos españois e dos nacionais doutros estados membros da Unión Europea, e o dos nacionais dalgún Estado ao cal, en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores, sempre que non estean separados de dereito. Así mesmo, coas mesmas condicións, poderán participar os seus descendentes e os do seu cónxuxe, sempre que non estean separados de dereito, sexan menores de vinte e un anos ou maiores da dita idade dependentes.3. Ser funcionario/a do Concello de Carballo (A Coruña) pertencente ao antigo grupo E: Outras agrupacións profesionais, da subescala de Servicios Especiais, Clase: Persoal de Oficios, e ter unha antigüidade no mesmo en situación de servicio activo de, cando menos dous anos, referidos ao día de finalización do prazo de presentación de instancias. Os dereitos de exame fíxanse en dezaoito euros (18,00 €), segundo o establecido na Ordenanza fiscal nº. 26. Este importe poderá facerse efectivo directamente nas arcas municipais ou mediante xiro postal ou telegráfico, así como mediante ingreso nalgunha das seguintes contas municipais (cos datos persoais do/a aspirante e praza á que opta): números de conta de NovaGalicia Banco 2080-0019-50-3110000019 e número 2080-5171-53-3110000013.4.1.- As instancias para solicitar tomar parte no proceso selectivo dirixiranse ao sr. Alcalde e presentaranse no Rexistro Xeral do Concello debidamente cubertas, durante o prazo de vinte (20) días naturais contados desde o seguinte ao da publicación do anuncio da convocatoria no Boletín Oficial do Estado. Poderán, así mesmo, remitirse na forma determinada na Lei 30/1992, do 26 de novembro, de réxime xurídico das administracións públicas e procedemento administrativo común.4.2. A instancia irá acompañará inescusablemente da seguinte documentación: · Carta de pagamento acreditativa de que se aboou o importe dos dereitos de exame ou resgardo do xiro postal ou telegráfico do seu aboamento, de acordo coa Ordenanza fiscal reguladora vixente no prazo de presentación de solicitudes. · Fotocopia da titulación esixida na base segunda, punto 1 desta convocatoria. · Fotocopia do DNI ou documento identificativo. · Unha relación enumerada dos méritos que aleguen pola orde que se establece nesta convocatoria específica, unindo á dita relación os documentos xustificativos destes (orixinais ou fotocopias compulsadas), pois non se tomarán en consideración nin serán valorados aqueles que non queden debidamente acreditados, en todos os seus extremos, no momento do remate do prazo de presentación da instancia. O tribunal cualificador será designado por Decreto da Alcaldía, no momento de aprobación da listaxe definitiva de admitidos/as e excluídos/as. A designación farase de conformidade co artigo 55.2 c) e d) e art.60 da Lei 7/2007, pola que se aproba o Estatuto básico do empregado público, e na súa composición tenderase a paridade entre homes e mulleres. Todos/as os/as vogais deberán contar con titulación igual ou superior á esixida para o acceso á praza. O tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do/a presidente/a e do/a secretario/a. A selección dos aspirantes efectuarse polo sistema de concurso-oposición, quenda de promoción interna, de acordo co seguinte detalle: Ademais do previsto na base sétima das Bases Xerais que regulan esta convocatoria (BOP núm.3 de 05/01/2011), deberán terse en conta as seguintes indicacións: a) Unha vez comezadas as probas selectivas será suficiente coa exposición nos locais onde se celebren estas e no taboleiro de anuncios do Concello. Desde o remate dunha proba ao comezo da seguinte deberá transcorrer un prazo mínimo de 48 horas. b) A orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra “B”, de conformidade co establecido na Resolución da Consellería de Facenda de 29 de xaneiro de 2014, pola que se publica o resultado do sorteo celebrado o 29/01/2014 (DOG 10/02/2014), en cumprimento do disposto no artigo 9 do Regulamento de selección de persoal da Administración da Comunidade Autónoma de Galicia de 20/03/1991. De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes. Os méritos valoraranse con referencia á data na que remate o prazo de presentación de instancias e acreditaranse documentalmente na solicitude de participación coa presentación dos orixinais ou fotocopias compulsadas. A puntuación máxima outorgada na fase de concurso non poderá exceder de corenta (40) puntos. A puntuación obtida nesta fase publicarase no taboleiro de anuncios do Concello e, en ningún caso se poderá aplicar coa finalidade de superar os exercicios da fase de oposición. Non terá carácter eliminatorio e valoraranse conforme ao seguinte BAREMO: 6.1.1 Experiencia profesional: Ata un máximo de 35 puntos: a) Servizos prestados na Administración local, no posto de peón/operario: 0,10 puntos por mes de servizo. b) Servizos prestados noutras Administracións públicas distintas da Local, en postos de natureza semellante, 0,05 puntos por mes de servizo. A experiencia profesional deberá acreditarse mediante certificación acreditativa, expedida pola autoridade ou funcionario/a competente da administración pública na que prestou servizos, facendo constar a función desempeñada e/ou o posto de traballo concreto no que se prestou ou presta servizos e o cómputo total de días, meses ou anos traballados. Non se computarán servizos inferiores a un mes, considerándose para estes efectos, os meses de trinta días. Non se computarán os servizos prestados simultaneamente con outros igualmente alegados e reduciranse proporcionalmente ao tempo traballado os prestados a tempo parcial ou con reducción de xornada. Para estes efectos, computaranse os servizos prestados con carácter previo ao ingreso no corpo ou escala, expresamente recoñecidos ao amparo do disposto na Lei 70/1978 de 26 de decembro.6.1.2 Formación específica. Ata un máximo de 5 puntos. Pola realización de cursos de formación e perfeccionamento que teñan relación co posto de traballo ao que se opta impartidos pola Administración pública, Universidades, centros públicos concertados, organismos oficiais, ou pertenza aos acordos de formación continua e outra formación homologada: · Xornadas, seminarios, congresos e cursos de menos de 15 horas: 0,10 puntos, ata un máximo de 1 punto. · Cursos de 15 horas ou máis horas, e menos de 30 horas: 0,20 puntos por cada un, ata un máximo de 2 puntos. · Cursos de 30 horas ou máis horas e menos de 50 horas: 0,25 por cada un, ata un máximo de 2 puntos · Cursos de 50 ou máis horas: 0,50 por cada un, ata un máximo de 2 puntos. O Tribunal valorará no seu conxunto e por unha soa vez, os cursos que sexan de natureza análoga e contido curricular similar. O mesmo curso realizado en máis dunha ocasión só será valorado unha vez. Soamente se computarán os cursos que queden acreditados mediante o oportuno diploma ou titulo onde quedará reflectido o número de horas de duración e, expresar con suficiente claridade o seu contido básico, así como o centro de impartición. Non se computarán os cursos non acreditados polos/as concursantes. Non se valorarán as titulacións académicas esixidas polo artigo 75 da Lei 7/2007, de 12 de abril, do Estatuto Básico do Empregado Público, para o acceso aos distintos grupos de titulación, nin os cursos encamiñados á obtención destas. A oposición constará de dous exercicios, eliminatorios cada un deles, de modo que non poderán pasar ao seguinte exercicio os aspirantes que non alcanzaran a cualificación mínima establecida para o primeiro deles.7.2.1. Primeiro exercicio.- Consistirá en realizar, nun tempo máximo dunha hora, como máximo dous supostos de carácter práctico, relacionados coas tarefas do posto obxecto da convocatoria (caldeirería, xardinería, electricidade, fontanería ou albanelería) de acordo co nivel e categoría do posto ou ben directamente relacionadas cós cometidos a cumprir, que determinará o Tribunal inmediatamente antes de celebrar o exercicio. Neste exercicio valorarse de xeito especial a pericia propia do oficio ou labor, a celeridade na execución, a limpeza do traballo executado. O exercicio será cualificado de 0 a 20 puntos, e será preciso alcanzar un mínimo de dez puntos para superalo. Serán eliminados aqueles aspirantes que non o obteñan.6.2.2. Segundo exercicio.- Consistirá nunha entrevista persoal de duración nunca superior a 60 minutos na que o Tribunal realizará un máximo de 8 preguntas relacionadas coas funcións propias do posto de traballo, actuacións habituais do Concello no eido das obras e servicios municipais, materias específicas do programa recollido como Anexo I desta convocatoria, coñecementos profesionais básicos, e/ou preguntas de índole curricular e de personalidade, a fin de avaliar as aptitudes e actitudes dos aspirantes, así como apreciar a adecuación entre os méritos dos aspirantes e o perfil do posto de traballo a ocupar. A cualificación definitiva dos aspirantes que superaron os exercicios da fase de oposición virá determinada pola suma da cualificación da fase de oposición e a puntuación obtida na fase de concurso. A orde de colocación dos/as aspirantes na lista definitiva de aprobados/as establecerase de maior a menor puntuación. En caso de empate, e para dirimir este, atenderase en primeiro lugar á puntuación obtida no primeiro exercicio da fase oposición, e en segundo lugar, de persistir o empate, á puntuación obtida no segundo exercicio da fase oposición; se persiste o empate, atenderase á puntuación total obtida na fase de concurso. Se aínda subsiste o empate, resolverase pola puntuación parcial obtida na fase de concurso no apartado de experiencia profesional. Na resolución do concurso-oposición o tribunal rexerase polo establecido nesta convocatoria específica. De tal xeito, despois de rematar as probas, o tribunal proporá o nomeamento do/da aspirante que, na suma total das puntuacións asignadas no concurso e na oposición, obtivera a maior puntuación. O tribunal non poderá declarar que superaron o proceso selectivo un número superior de aspirantes ao de prazas convocadas. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de edictos deste Concello, sen prexuízo de calquera outro medio de difusión que se considere oportuno. Tema 1.-A Constitución española de 1978. Estrutura. Dereitos e deberes fundamentais. Tema 2.-Entidades locais, clases: provincia e municipio. Tema 3.- O municipio: Competencias. Tema 4.-Dereitos e deberes dos/as funcionarios/as públicos/as. Tema 5.-Elementos dunha instalación eléctrica interior: condutores, materiais e elementos. Tomas de terra e cadros de mando e protección. Tema 6.-Iluminación: luminarias, tipo de lámpadas e accesorios. Tema 7.-Localización e arranxo de avarías nas instalacións eléctricas: substitución de elementos. Medición e útiles de medida: parámetros das instalacións. Tema 8.-Aparatos de consumo: instalación, detección de avarías e arranxo. Tema 9.-Elementos dunha instalación interior de subministro de auga: tubaxes, accesorios, unións e soldadura por capilaridade Tema 10.-Equipos de produción de auga quente. Reguladores e grupos de presión: instalación e mantemento. Tema 11.-Localización e arranxo de avarías nas instalacións interiores de subministro de auga, parámetros dunha instalación: medicións e útiles de medida. Axuste dunha instalación. Tema 12. Aparatos sanitarios: colocación e accesorios. Avarías máis frecuentes. Billas: colocación, mantemento e arranxo. Tema 13.-Desaugadoiros: materias e elementos fundamentais. Desatrancado. Tema 14.-Instalacións de calefacción: tipos, funcionamento e elementos. Operacións de mantemento e arranxo. Tema 15.-Muros e tabiques: ladrillos, bloques e morteiros. Apertura de ocos. Tema 16.-Revestimento de paredes: recebos, guarnecidos, enlucidos e pasteados. Tema 17.-Tellados e canelóns: eliminación de goteiras e humidades. Impermeabilización con láminas, feltros, velos e resinas. Tema 18.-Arranxo de carpinterías de madeira, aceiro, aluminios e PVC. Substitución de pechos e cerraduras. Substitución e arranxo de persianas. Tema 19.-Procedementos básicos de soldadura eléctrica. Tema 20.-Pintura sobre cemento, madeira e metal. Tema 21.- Seguridade e saúde no traballo. Dereitos e obrigas dos/as traballadores/as en materia de prevención de riscos laborais. Tema 22.- Seguridade e saúde no traballo. Normas e medidas protectoras individuais e colectivas. A utilización de equipos de protección individual. Carballo, 17 de marzo de 2014 O alcalde Evencio Ferrero Rodríguez